fi fi fi fi fr fr pl et sv et en tr fi fi fi fi fi fi fi fi fi nl fi fi fi en fi fi fr fi fi fi fi fi de fr fi fi fi fi fi fi fi fi fi fi fi fi fi fi fi en fi hbs_lat fi fi fi fr fi fi fi
hemoglobiini crp huumetesti kannabis klamydia korona tram kanna lansetti kuoppalevy
Laboratorio- ja tutkimuslaitteet ja tarvikkeet
Raskaus-, ovulaatio- ja vaihdevuositestit
Reagenssit, molekyyli- ja solubiologian työkalut
Olet täällä: Etusivu »
Metadonin käyttötesti, 10 kpl
Metadonin käyttötesti, 10 kpl
HUOM ! TARJOUSHINTA. Viimeinen myyntipäivä on 31.1.2023.
METADONI ON OPIAATTIRIIPPUVAISEN VIEROITUSHOIDOSSA LÄÄKEAINE, JONKA KESKEYTYMÄTÖN KÄYTTÖ ON VIEROITUSHOIDON ONNISTUMISEN EDELLYTYS. METADONIN KÄYTTÖ VOIDAAN VARMISTAA VAIN TÄLLÄ TESTILLÄ, JOKA EI OSOITA METADONIA, VAAN SIITÄ ELIMISTÖSSÄ MUODOSTUNEEN YHDISTEEN EDDP:N. VIRTSANÄYTTEESTÄ TEHTÄVÄ METADONITESTI EI LÖYDÄ METADONIA, JOKA ON JO EHTINYT MUUTTUA EDDP:ksi, MUTTA LÖYTÄÄ METADONIN, JOKA ON LIUOTETTU METADONITABLETISTA SUORAAN VIRTSANÄYTTEESEEN. VIEROITUSHOITOON ILMAISEKSI SAADUSTA METADONISTA SAA KATUKAUPASSA HINNAN, JOLLA VOI OSTAA OPIAATTITESTEISSÄ NÄKYMÄTÖNTÄ AMFETAMIINIA.
Metadoni on opiaattien vieroitushoidossa käytetty kemikaali, jonka päämetaboliitit (EDDP ja EMDP) ovat rakenteeltaan rengasmaisia, toisin kuin metadoni itse. Tästä johtuen metadonin immunologinen pikatesti ei löydä siitä elimistössä syntyneitä metaboliitteja. Joillakin metadonin käyttäjillä metadonin metabolia on niin tehokasta, että metadonia ei virtsanäytteestä tutkittaessa enää löydy. Toisaalta joillakin metadonia opiaattivieroitushoitona saavilla on taipumus myydä hoitoon saamansa metadoni katukaupassa ja ostaa niillä rahoilla amfetamiinia. Manipuloimalla virtsanäytettään metadonia siihen lisäämällä he voivat uskotella käyttävänsä saamansa lääkkeen vieroitushoitoon.
Metadonin käyttötesti, 10 kpl
1) Virtsanäyte voidaan ottaa kaikkina vuorokauden aikoina puhtaaseen astiaan ja testata heti. Se voidaan tarvittaessa myös säilyttää jääkaapissa 2 vrk tai pakastettuna pitempään, jolloin sen on ensin annettava lämmetä huoneenlämpöön ja se on sekoitettava hyvin. Mahdolliset kiteet ja saostumat on poistettava tai niiden on annettava laskeutua astian pohjalle, jotta testaus kirkkaasta virtsasta on mahdollinen.
2) Säilytä testiliuskat huonelämmössä ja testaa tuore virtsa heti. Lämmitä kylmä näyte huonelämpöön. Revi tai leikkaa päästä testiliuskapussi auki ja ota liuska esiin.
3) Pidä liuskaa EDDP-tunnuksella osoitetusta päästä, upota sen nuolirivillä merkattu pää enintään sentin syvyyteen (MAX-viiva ei saa kostua) näytteeseen ja pidä se siinä, kunnes punertava liuosrintama imeytyy näkyviin (10-15 sekuntia).
4) Nosta liuska näytteestä, kopauta liuskan pintaan tarttunut neste pois ja aseta liuska vaakatasoon esim. näyteastian päälle tai pöydälle. Katso aika kellosta.
5) Lue tulos liuskan testialueelta 5 min kuluttua (ei enää ≥ 10 min kuluttua), jolloin taustan tulee olla tasaisen vaalea ja C-viivan selkeä, ja tulkitse tulos seuraavasti:
*NEGATIIVINEN = ei testin herkkyysrajaa ylittävää EDDP-määrää, kun sekä T- että C-viiva näkyvät. Tulos tulkitaan aina negatiiviseksi, kun T-vyöhykkeellä näkyy heikkokin viiva.
*POSITIIVINEN = näyte sisältää metadonista elimistössä syntynyttä EDDP:a, kun T-viiva puuttuu, mutta C-viiva näkyy.
*EPÄONNISTUNUT (invalid), kun C-viiva puuttuu. Tee uusi koe uudella liuskalla. Jos tulos on edelleen sama, varmista näytteen laatu tai soita maahantuojalle 0400-932350.
6) Hävitä liuska pakkausmateriaaleineen normaalina talousjätteenä. Ammattilais-työssä toimi laboratorion ohjeita noudattaen.
Tämän tuotteen ostaneet ostivat myös…
© Pikatestit | Toimitusehdot |